পশ্চিম মেদিনীপুর জেলা পুলিশের উদ্যোগ এবং দাসপুর থানার সহযোগিতায় একাধিক হারানো ফোন উদ্ধার

পশ্চিম মেদিনীপুর: দুর্গাপুজোর (Durga Puja) আগে মানুষের মুখে ফের হাসি ফুটিয়ে তুলল দাসপুর (Daspur) থানার পুলিশ। পশ্চিম মেদিনীপুর (Midnapore) জেলা পুলিশের উদ্যোগে এবং দাসপুর থানার তৎপরতায় উদ্ধার হওয়া একাধিক হারানো মোবাইল ফোন ফেরত দেওয়া হয়েছে প্রকৃত মালিকদের হাতে।

জানা গেছে, গত কয়েক মাসে বিভিন্ন কারণে বহু মানুষের মোবাইল হারিয়ে গিয়েছিল। জেলা পুলিশের বিশেষ উদ্যোগ ‘খোঁজে’-র মাধ্যমে হারানো ফোনগুলি চিহ্নিত করা সম্ভব হয়। এরপর দাসপুর থানার পক্ষ থেকে আনুষ্ঠানিকভাবে এক অনুষ্ঠানে মালিকদের হাতে সেই মোবাইলগুলি তুলে দেওয়া হয়।

আরও পড়ুন: দুর্গোৎসবের আগে পদ্মের প্রাচুর্যে খুশি হুগলির পান্ডুয়া ব্লকের চাষিরা

নিজেদের প্রিয় জিনিস ফিরে পেয়ে খুশিতে উচ্ছ্বসিত সাধারণ মানুষ। অনেকে জানিয়েছেন, পুজোর আগে এর চেয়ে বড় উপহার আর কিছু হতে পারে না। পুলিশের এই উদ্যোগে সাধুবাদ জানিয়েছেন সকলেই।

পুলিশ প্রশাসনের দাবি, মানুষের আস্থা বজায় রাখাই তাদের মূল লক্ষ্য। হারানো সামগ্রী উদ্ধার করে মালিকদের হাতে পৌঁছে দেওয়া সেই দায়িত্বেরই অঙ্গ। উৎসবের মরশুমে এই পদক্ষেপ এলাকায় তৈরি করেছে ইতিবাচক আবহ।